Nowi sudnicy přistajeni
Podstupim (dpa/SN/ch). Wot wčerawšeho ma Braniborska štyrjoch přidatnych socialnych sudnikow, zdźěli braniborske ministerstwo za justicu w Podstupimje. Naprawa ma pomhać, kopicu aktow předewšěm skóržbow Hartza IV dla wotdźěłać. Wone dźě wučinjeja přeco hišće wjace hač 50 procentow dochadźacych jednanjow, praji Axel Hutschenreuther z Krajneho sudnistwa Berlin-Braniborska. Přiwšěm wostanje ličba sudnikow pod žadanym planom. Spočatk lěta je sej socialne sudnistwo žadało, w přichodnych pjeć lětach přechodnje dźesać dalšich sudnikow z trěbnymi sobudźěłaćerjemi přistajić. Loni bě ličba njewobdźěłanych padow na wjace hač 35 800 rozrostła.
Muža z drogami lepili
ces_Latn szl_Latn ces_Latn